[image: image1.png]





    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 62
                                                               din 27 martie 2025
privind prelungirea unor contracte de închiriere, încheiate cu persoane juridice, având ca obiect terenurile din fața punctelor de lucru, închiriate în vederea amenajării unor terase de alimentație publică

     
        Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.979/04.03.2025 și la Consiliul Local Sighișoara cu nr. 10.176/19.03.2025, de referatul de aprobare, înregistrat cu nr. 7.981/04.03.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractele de închiriere, încheiate cu persoane juridice, având ca obiect terenurile din fața punctelor de lucru, închiriate în vederea amenajării unor terase de alimentație publică, a căror prelungire se propune, prevăzute în tabelul nominal din anexa nr. 1;

Ținând cont de clauza din contractele de închiriere, care prevede posibilitatea prelungirii acestora la expirarea termenului, precum și de clauza conform căreia prețul închirierii va fi calculat în conformitate cu actele normative în vigoare și indexat în funcție de rata inflației;

Având în vedere faptul că imobilele de natură teren, care fac obiectul contractelor de închiriere care vor expira, așa cum sunt ele cuprinse în tabelul nominal din anexa nr. 1, se află situate în intravilanul Municipiului Sighișoara și sunt incluse în listele de inventar ale Municipiului Sighișoara – domeniul public;

Având în vedere că prelungirea acestor contracte de închiriere aduce venituri suplimentare la bugetul local;

Având în vedere prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Având în vedere că, în urma menținerii închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile Regulamentului privind desfășurarea comerțului stradal în Municipiul Sighișoara, aprobat prin Hotărârea Consiliului Local Sighișoara nr. 106/18.06.2019;

     
Având în vedere prevederile Legii nr. 227/2015 privind Codul fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, care impun, unde este cazul, modificarea art. 6, respectiv art. 7 și a art. 13 din contractele de închiriere având ca obiect terenurile din fața punctelor de lucru, închiriate în vederea amenajării unor terase de alimentație publică, conform tabelului nominal din anexa nr. 1;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 7.982/04.03.2025, prin care se propune prelungirea unor contracte de închiriere, încheiate cu persoane juridice, având ca obiect terenurile din fața punctelor de lucru, închiriate în vederea amenajării unor terase de alimentație publică;
     Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                   H O T Ă R Ă Ş T E:

Art. 1. (1) Se aprobă prelungirea contractelor de închiriere, așa cum au fost modificate și completate prin acte adiționale, încheiate cu persoane juridice, având ca obiect terenurile din fața punctelor de lucru, închiriate în vederea amenajării unor terase de alimentație publică, al căror termen expiră, conform tabelului nominal, prevăzut în anexa nr. 1 la prezenta hotărâre. 
(2) Chiria pentru bunurile menționate în anexa nr. 1, art. 1 alin. (1) din prezenta hotărâre va fi stabilită conform art. 3 alin. (1) lit. e) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025.

(3) Valoarea chiriei va fi achitată conform art. 3 alin. (3) din anexa 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025 și se va indexa anual cu indicele de inflație. Indexarea va opera începând cu anul calendaristic următor celui de încheiere a actului adițional.

 (4) Ca urmare a modificării prevăzute la alin. (2) și alin. (3) din prezentul articol, prevederile art. 6, respectiv art. 7 din Capitolul IV. PREȚUL ȘI MODALITĂȚI DE PLATĂ ale contractelor de închiriere prevăzute în anexa nr. 1 la prezenta hotărâre, așa cum au fost prelungite conform prevederilor art. 1 alin. (1) din prezenta hotărâre, se modifică și vor avea următorul conținut: „Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighișoara, în numerar, la casieriile Municipiului Sighișoara sau online prin ghiseul.ro (Sistemul Național Electronic de Plată Online cu Cardul Bancar), conform art. 3 alin. (3) din anexa 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025”.

 (5) Tot ca urmare a modificării intervenite și prevăzute la alin. (2) din prezentul articol, prevederile art. 13 din Capitolul VIII. RĂSPUNDEREA CONTRACTUALĂ ale contractelor de închiriere prevăzute în anexa nr. 1 la prezenta hotărâre, așa cum au fost prelungite conform prevederilor art. 1 alin. (1) din prezenta hotărâre, unde se impune, se modifică și vor avea următorul conținut: „Neplata chiriei la termen atrage majorări de întârziere și conduce la punerea de drept în întârziere a chiriașului, ceea ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculat pentru fiecare lună sau fracțiune de lună, începând cu ziua imediat următoare termenului de scadență și până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare. Cuantumul majorărilor de întârziere poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.”

Art. 2. Perioada pentru care se aprobă prelungirea contractelor de închiriere prevăzute în anexa nr. 1 la art. 1 din prezenta hotărâre este cea cuprinsă în anexa nr. 1 la prezenta hotărâre, cu posibilități de prelungire, stabilite prin contract. Prelungirea și modificarea contractelor de închiriere prevăzute în anexa nr. 1 la art. 1 din prezenta hotărâre se va face prin act adiţional.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Direcția Economică, Compartimentul Juridic și Compartimentul Activități Comerciale – Direcția Publică Poliția Locală din cadrul Municipiului Sighișoara.
Art. 4. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  5 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;

  1 ex. Compartimentul Activități Comerciale – Direcția Publică Poliția Locală.
16 ex.    

B.A. 

